**Утвърдена от Общински съвет – Кайнарджа**

**с Решение № 292 от Протокол № 46/ 23.02.2018**

**на основание чл. 197, ал. 1 и 2 от ЗПУО**

**ОБЩИНСКА СТРАТЕГИЯ ЗА ПОДКРЕПА ЗА ЛИЧНОСТНО РАЗВИТИЕ НА ДЕЦАТА И УЧЕНИЦИТЕ В ОБЩИНА КАЙНАРДЖА**

**(2017 – 2018)**

**ФЕВРУАРИ 2018 г.**

**СЪДЪРЖАНИЕ**

1. **Въведение……………………………………………………………………………3**
   1. Нормативни основания……………………………………………………....... **3**
   2. Общи предпоставки за подкрепата за личностно развитие на децата и учениците в светлината на Закона за предучилищното и училищното образование………………………………………………………………………**3**
2. **Анализ на състоянието и готовността на общините и на образователните институции за осигуряване на подкрепа за личностно развитие…………….4**
   1. Състояние на областната мрежа от образователни институции за учебната 2016 - 2017г……………………………………………………………………….**4**
   2. Състав и особености на групата на децата и учениците със специални образователни потребности……………………………………………………...**5**
   3. Обезпеченост на образователната система със специалисти…………………**8**
   4. Материални условия в институциите по отношение на обучението на ученици със специални образователни потребности…………………………..**9**
   5. Работа с деца с изявени дарби…………………………………………………**10**
   6. Напускане на образователната система. Деца в риск………………………...**10**
3. **Предизвикателства…………………………………………………………….......12**
4. **Стратегически и оперативни цели………………………………………………12**
   1. Стратегическа цел………………………………………………………………**12**
   2. Оперативни цели……………………………………………………………….**13**
      1. Осигуряване на процес и среда на учене, които премахват пречките пред ученето и създават възможности за развитие и участие на децата и учениците във всички аспекти на живота на общността……………………**13**
      2. Осигуряване на качество на човешките ресурси за ефективно посрещане на разнообразието от потребности на всички деца и ученици………………..**13**
      3. Организационно развитие на институциите в системата на предучилищното и училищно образование за ефективно интегриране на целите, принципите, подходите и процедурите на новата нормативна уредба за приобщаващо образование……………………………………………………………………**13**
      4. Подобряване на материалните условия и достъпност на средата за обучение на деца и ученици със специални образователни потребности в институциите в системата на предучилищното и училищно образование…**13**
      5. Подобряване на взаимодействието между участниците в образователния процес (деца и ученици, педагогически специалисти и родители) и между институциите за осигуряване на най-добрия интерес на детето и ученика...**13**
      6. Сътрудничество с гражданското общество и подобряване на обществената информираност и чувствителност относно целите и принципите на приобщаващото образование……………………………………………………………………**13**
5. **Основни мерки за постигане на целите………………………………………..13**
   1. Мерки по оперативна цел 1………………………………………………….**13**
   2. Мерки по оперативна цел 2…………………………………………………..**20**
   3. Мерки по оперативна цел 3……………………………………………………**22**
   4. Мерки по оперативна цел 4……………………………………………………**23**
   5. Мерки по оперативна цел 5……………………………………………………**25**
   6. Мерки по оперативна цел 6……………………………………………………**28**
6. **Индикатори за постигане на целите…………………………………………….29**
7. **Връзка с други стратегически документи………………………………………30**
8. **Координиране на изпълнението на стратегията………………………………30**

**ИЗПОЛЗВАНИ СЪКРАЩЕНИЯ (АБРЕВИАТУРИ)**

ДГ Детска градина

ЕПЛР Екип за подкрепа за личностно развитие

ЗБППМН Закон за борба с противообществени прояви на малолетни и непълнолетни

ЗПУО Закон за предучилищното и училищното образование

ИКТ Информационни и комуникационни технологии

МКБППМН Местна комисия за борба с противообществени прояви на малолетни и непълнолетни

МОН Министерство на образованието и науката

МС Министерски съвет

НЕИСПУО Национална електронна информационна система за предучилищното и училищно образование

ОЗД Отдел „Закрила на детето“

ОУ Основно училище

ПГСС Професионална гимназия по селско стопанство

ПЛР Подкрепа за личностно развитие

РЕПЛР Регионален екип за подкрепа за личностно развитие

РУО Регионално управление на образованието

РЦПППО Регионален център за подкрепа на процеса на приобщаващото образование

СОП Специални образователни потребности

1. **Въведение**
   1. **Нормативни основания.**

Общинската стратегия за подкрепа за личностно развитие на децата и учениците на община Кайнарджа е разработена в изпълнение на разпоредбата на **чл. 197, ал. 1 от Закона за предучилищното и училищното образование (**обн. ДВ бр. 79 от 13.10.2015 г.) **(*ЗПУО)*** и **чл. 5 от Наредбата за приобщаващото образование** (приета с ПСМ № 286 от 04.11.2016 г.) Според **чл. 197, ал. 2** от ЗПУО стратегията се приема за период за две години.

Стратегията включва стратегическите и оперативни цели, необходимите мерки и дейности в областта на подкрепата за реализиране на поставените цели.

* 1. **Общи постановки за подкрепата за личностно развитие (ПЛР) в светлината на *Закона за предучилищното и училищно образование и Наредбата за приобщаващо образование.***

Съгласно чл. 174, ал. 1 от *ЗПУО*, институциите в системата на предучилищното и училищното образование осигуряват подкрепа за личностно развитие на децата и учениците, съвместно с държавните и местни органи и структури и доставчиците на социални услуги.

Според чл. 176, ал. 1 от *ЗПУО* и чл. 4, ал. 2 от *Наредбата за приобщаващото образование,* подкрепата за личностно развитие се осигурява на всички деца и ученици, в съответствие с индивидуалните им потребности и има за цел да осигури за децата и учениците подходяща физическа, психологическа и социална среда за развиване на способностите и уменията им.

Редът за предоставяне на обща и допълнителна подкрепа се урежда с *Наредбата за приобщаващото образование*.

Съгласно чл. 171, ал. 1, т. 7 от *ЗПУО*, получаването на обща и допълнителна подкрепа е право на детето и ученика.

Чл. 177, ал. 1 от *ЗПУО* и чл. 4, ал. 1 от *Наредбата за приобщаващото образование* определят два вида подкрепа за личностно развитие – обща и допълнителна.

|  |  |
| --- | --- |
| **Обща** подкрепа за личностно развитие по чл. 178, ал. 1 от *ЗПУО* | **Допълнителна** подкрепа за личностно развитие по чл. 187 от *ЗПУО* |
| Насочена е към развитието на потенциала на всяко дете и ученик. | Насочена е към деца и ученици със специални образователни потребности (СОП), в риск, с изявени дарби, с хронични заболявания, след извършване на оценка на потребностите. |
| 1. екипна работа между учителите и други педагогически специалисти; 2. допълнително обучение по учебни предмети при условията на ЗПУО; 3. допълнителни модули за деца, които не владеят български език (само за детските градини); 4. допълнителни консултации по учебни предмети, които се провеждат извън редовните учебни часове; 5. консултации по учебни предмети; 6. кариерно ориентиране на учениците; 7. занимания по интереси; 8. библиотечно-информационно обслужване; 9. грижа за здравето; 10. осигуряване на общежитие; 11. поощряване с морални и материални награди; 12. дейности по превенция на насилието и преодоляване на проблемното поведение; 13. ранно оценяване на потребностите и превенция на обучителните затруднения; 14. логопедична работа; | 1. работа с дете и ученик по конкретен случай; 2. психосоциална рехабилитация, рехабилитация на слуха и говора, зрителна, на комуникативните нарушения и при физически увреждания; 3. осигуряване на достъпна архитектурна, обща и специализирана подкрепяща среда, технически средства, специализирано оборудване, дидактически материали, методики и специалисти; 4. предоставяне на обучение по специалните учебни предмети за ученици със сензорни увреждания; 5. ресурсно подпомагане за ученици със специални образователни потребности.   Съгласно чл. 81 от ***Наредба за приобщаващо образование,*** допълнителната подкрепа е:   * **краткосрочна** (минимум 1 учебна година, максимум – до края на етап на обучение) * **дългосрочна** – повече от един етап или степен на обучение или за целия период на обучение |

Основен принцип на ***Закона за предучилищното и училищното образование*** е подкрепата за детето и ученика да се осъществява на ниво най-близко до мястото, където живее и учи.

Общата и допълнителната подкрепа за личностно развитие се осигуряват в детските градини, в училищата и в центровете за подкрепа за личностно развитие, а в случаите по чл. 111, ал. 1, т. 1 от *ЗПУО* – в домашни или болнични условия.

1. **Анализ на състоянието и готовността на общината и на образователните институции за осигуряване на подкрепа за личностно развитие**

В анализа са разгледани ключовите фактори и елементи от предоставянето на обща и допълнителна подкрепа за личностно развитие на децата и учениците и изводите за основната насока за бъдещи действия, които следват от силните и слаби страни на настоящата ситуация.

* 1. **Състояние на общинската мрежа от образователни институции за учебната 2016/2017 г.**

Към момента на изготвяне на стратегията в община Кайнарджа съществуват следните образователни институции:

През учебната 2016-2017 година образователната система в Община Кайнарджа обхваща:

* Четири училища:
* Три основни – средищни училища
* Една професионална гимназия - ПГСС
* Една детска градина, с два филиали - средищна

**ИЗВОД: Разнообразни институции за подкрепа, както на деца и ученици със СОП, така и на деца и ученици с изявени дарби, са съсредоточени предимно в областния център Силистра. Училищата в община Кайнарджа нямат голям избор на възможности за обезпечаване на грижата за децата и учениците със СОП, затова е нужно и следва по-точно да се определи най-ефективния вариант.**

* 1. **Състав и особености на групата на децата и ученици със специални образователни потребности (СОП).**

Данните в този раздел са според Националната електронна информационна система за предучилищното и училищно образование (НЕИСПУО) или предоставени от училищата.

Разположението на децата и учениците със СОП е показано в таблицата по данни към 01.12.2017г.:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| община | бр. училища | бр. ученици общо в дневна, индивидуална и комбинирана форма на обучение | от тях: бр. ученици със СОП | % ученици със СОП от общия брой | бр. детски градини | бр. деца | от тях: бр. деца със СОП | % деца със СОП | общо деца и ученици със СОП |
| Кайнарджа | 4 | 738 | 21 | 2,85% | 1 | 151 | 2 | 1,32% | **12** |

Към декември 2017 г. няма деца и ученици със СОП в 1 училище, а именно ОУ „Васил Априлов” - Голеш.

Образователни институции са изправени пред предизвикателството да осмислят, да се подготвят и да приложат новата нормативна уредба за допълнителната подкрепа на децата и учениците със СОП.

Предизвикателството за децентрализиране и индивидуализиране на грижата за децата и учениците със СОП има различни измерения за всяка от тези институции.

**Институциите не биха могли самостоятелно да поддържат норма за преподавателска заетост на един ресурсен учител. Те ще се нуждаят от специалисти от Регионален център за подкрепа на процеса на приобщаващо образование и Център за специална образователна подкрепа, или ще споделят един и същ специалист на непълен работен ден.**

Разпределението по възраст на децата и учениците със СОП е както следва:

* брой деца със СОП за **задължително предучилищно образование – 2 деца**:
* брой ученици със СОП в **начален и прогимназиален етап** – 14 ученика

**Преходите между етапи на образование**, а понякога и между училища, са стресови за учениците със СОП и рискови за поява на нови случаи на обучителни затруднения и за отпадане от образование. **При тези преходи следва да се приложи чл. 131 от *Наредбата за приобщаващото образование* за подкрепа за успешен преход на децата и учениците между отделните етапи на образование, като си сътрудничат координиращите екипи в двете институции.**

* **брой ученици със СОП в гимназиален етап – 7 ученика**.

Положителен аспект, който ще се запазва и развива, е преобладаващото обхващане на учениците със СОП в професионално обучение.

* 1. **Обезпеченост на образователната система със специалисти.**

Педагогическите специалисти, които работят в училищата са от РЦПППО и живеят в гр. Силистра. Тези учители не могат да бъдат назначени в училищата, защото броят на учениците със СОП в съответните училища е малък и не може да се премине към самостоятелно обезпечаване на ресурсното подпомагане.

Професионалната подготовка на работещите в РЦПППО, гр. Силистра е на високо ниво. От създаването на центъра преди 10 години, педагогическите специалисти са участвали в множество високо специализирани курсове.

**ИЗВОД: Броят на специалистите извън община Силистра е крайно недостатъчен. Не е достатъчен броят на назначените в училищата и детските градини педагогически съветници и психолози. Това означава, че функциите на тези специалисти се изпълняват от други членове на педагогическите колективи, без да имат подготовка и време за това. Все още не е достатъчен обхватът и задълбочеността на квалификацията на учителите в училищата и детските градини и няма критична маса на промяна в нагласите на учителите да припознават като свое професионално поле и работата с деца и ученици със СОП, дори и те да са малка част от учениците, с които работят.**

* 1. **Материалните условия в институциите по отношение на обучението на ученици със специални образователни потребности.**

По данни на РЦПППО към 01.01.2017 г. в образователните институции няма **обзаведени кабинети** с мебели, дидактични средства и мултифункционални устройства.

**ИЗВОД: Поставено е начало на изграждане на материална база в детските градини и училищата, но тя все още не е достатъчна за качествено обучение на деца и ученици със специални образователни потребности. Сегашното състояние е резултат повече от пригаждане на помещения и опити за частично решаване на проблемите, според наличните ограничени финансови ресурси. Архитектурната достъпност е факт за малък брой образователни институции. Необходими са концентрирани целеви средства и планирани действия за привеждането на материалните условия в съответствие с нормативните изисквания.**

* 1. **Работа с деца с изявени дарби:**

Работата с талантливите ученици и деца в свободното им време в областта на спорта, изкуството и науката се осъществява в кръжоци към училищата и школи по народни танци в читалищата.

От началото на учебната 2016/17 г. училищата в община Кайнарджа участват в проект на Министерството на образованието и науката *BG05M2ОP001-2.004 – 0004 „Развитие на способностите на учениците и повишаване на мотивацията им за учене чрез дейности, развиващи специфични знания, умения и компетентности (Твоят час) – фаза 1“.* Един от компонентите по проекта е формирането на групи за извънкласни дейности по интереси за учениците от І до ХІІ клас в дневна форма на обучение. Проектът ще продължи до 31.10.2018 г. Изискване по проекта е групите да покажат своите умения в публични изяви. Специфичен момент в проекта е изискването за включване на родители в извънкласните форми като водещи или представящи свои умения в определен брой часове.

**ИЗВОД: Дейностите на институциите, ориентирани към дарбите и интересите на децата и учениците в свободното им време, са разнообразни. Учениците могат да избират, както между форми, предлагани в училищата, така и между предлагани от други организации и институции и по проекти. Значителен ефект върху обхвата и разнообразието на предлаганите форми в периода на стратегията ще окаже проекта на МОН BG05M2ОP001-2.004 – 0004 – Твоят час – фаза 1. Законът за предучилищното и училищно образование дава възможности за индивидуална подкрепа на дарбите на децата и учениците и чрез гъвкави форми на обучение във формалното образование и в свободното време.**

* 1. **Напускане на образователната система. Деца в риск.**

Данните и за учебната 2016/17 г. потвърждават трайната тенденция най-много отпаднали ученици да има в VІІІ и ІХ клас във всички години.Това ясно показва къде трябва да се търсят и редуцират рисковите фактори.

От две години Регионалното управление на образованието следи и процеса на връщане на напусналите ученици (реинтегриране). Тези процеси на реинтеграция са възможни, благодарение на подобрената комуникация между училищата и институциите за закрила на детето. Създадена е практика за всеки напуснал ученик директорите да подават информация до кмета на населеното място и до дирекция „Социално подпомагане” по местоживеене. Индивидуализираната информация от докладите очертава следния **профил за напусналите ученици**:

* отпадналите са от социално слаби многодетни семейства с нисък доход и необразованост на самите родители;
* децата често се отглеждат от други роднини;
* за втора година са в същия клас;
* ученици със СОП;
* половината от учениците не са били на целодневно организация на учебния ден;
* пътуващи ученици;
* половината от напусналите ученици са със слаб успех, но за останалата част това не е бил основния проблем

Като водещи фактори за напускане на образованието в докладите са посочени:

* безотговорност на родителите, липса на средства, безработица;
* ранни бракове;
* непосещаване на учебни занятия.

В община Кайнарджа с децата в риск от отпадане работи и Местната комисия за борба срещу противообществените прояви на малолетните и непълнолетните деца и ученици. Местната комисия е създала практика в годините да работи в тясно сътрудничество с ръководствата и педагогическия състав на училищата, с оглед ранно предотвратяване на девиантно поведение сред подрастващите.

**ИЗВОД: Има малка, но устойчива тенденция за намаляване на ежегодния брой напускащи училище ученици. Институциите поотделно водят активна политика в рамките на своите правомощия за предотвратяване на напускането на училище и връщането в образователната система на напусналите ученици. Недостатъчна е все още координацията и обмена на данни между институциите за действителен комплексен подход към проблемите, водещи до отпадане от образователната система. Факторите, водещи до напускане на образователната система, са идентифицирани. Необходимо е да се работи по преодоляването на проявата им за всеки конкретен случай. Високо се оценява и значението на ранното детско развитие и качественото предучилищно образование като фактор за предотвратяване на отпадането от образователната система.**

**Реинтегрирането в училище, без съпътстващи мерки за значителна и концентрирана обща подкрепа на ученика, ще водят до повторно и вече трайно отпадане.**

1. **Предизвикателства**

Ключовите предизвикателства в периода на първата Общинска стратегия за подкрепа за личностно развитие на децата и учениците в община Кайнарджа са свързани с прехода към нова философия и организация на грижата за индивидуалните потребности на всяко дете и ученик, изразени в нова нормативна уредба. Успешното прилагане в практиката на духа, организацията и процедурите, изисквани от *Закона за предучилищното и училищно образование* и *Наредбата за приобщаващото образование* поставят следните предизвикателства:

* 1. Нормативните промени изискват преобразуване на институции, дава се възможност за възникване на нови институции, променят се задачите на съществуващите институции, променят се взаимоотношенията между институциите. Тези многопосочни промени следва да се осъществят по начин, който осигурява непрекъснатост на грижата за децата и учениците и институциите да получат необходимата подкрепа в преходния период.
  2. Новите задачи на институциите и на педагогическите специалисти изискват нови компетентности, нов поглед на педагогическите специалисти върху собствената им работа. В училищата и детските градини са необходими и нови специалисти, с които ще се разшири и кръгът на участниците в екипната работа, която е основен подход в приобщаващото образование.
  3. Реформата в предучилищното и училищно образование е свързана и с промени във финансирането на дейностите за обща и допълнителна подкрепа на децата и учениците.
  4. Осъществяването на ценностите и на организацията на приобщаващото образование изисква просветеност на родителската общност, чувствителност на обществото към проблемите на децата и учениците, разбиране за отговорностите на всички и за необходимата толерантност и търпимост.

1. **Стратегически и оперативни цели**
   1. **СТРАТЕГИЧЕСКА ЦЕЛ:**

**В двегодишния период на първата Общинска стратегия за подкрепа за личностно развитие на децата и учениците да се осигурят ключовите фактори и ресурси за успешен старт в осигуряването в образователните институции на обща и допълнителна подкрепа за личностно развитие.**

* 1. **ОПЕРАТИВНИ ЦЕЛИ:**
     1. **Оперативна цел 1**: Осигуряване на **процес и среда на учене**, които премахват пречките пред ученето и създават възможности за развитие и участие на децата и учениците във всички аспекти на живота на общността.
     2. **Оперативна цел 2**: Осигуряване на **качество на човешките ресурси** за ефективно посрещане на разнообразието от потребности на всички деца и ученици.
     3. **Оперативна цел 3**: Организационно развитие на **институциите** в системата на предучилищното и училищно образование за ефективно интегриране на целите, принципите, подходите и процедурите на новата нормативна уредба за приобщаващо образование.
     4. **Оперативна цел 4**: Подобряване на **материалните условия и достъпност на средата** за обучение на деца и ученици със специални образователни потребности в институциите в системата на предучилищното и училищно образование.
     5. **Оперативна цел 5**: Подобряване на **взаимодействието** между участниците в образователния процес (деца и ученици, педагогически специалисти и родители) и между институциите за осигуряване на най-добрия интерес на детето и ученика.

**Оперативна цел 6**: Сътрудничество с гражданското общество и подобряване на **обществената информираност и чувствителност** относно целите и принципите на приобщаващото образование

1. **Основни МЕРКИ ЗА постигане на целите**

Мерките са групирани според шестте оперативни цели и представят насочващи примерни направления и дейности за общината, образователните институции и другите държавни институции, които ще планират и изпълняват конкретни дейности, според своите компетентности.

* 1. **По оперативна цел 1:** Осигуряване на **процес и среда на учене**, които премахват пречките пред ученето и създават възможности за развитие и участие на децата и учениците във всички аспекти на живота на общността.
     1. **Мярка 1** Осигуряване на качествено и задълбочено **оценяване на индивидуалните потребности** на децата и учениците и разграничаване на нуждата от обща и от допълнителна подкрепа.
* Изпълнение на нормативно определените практики за екипна работа на учителите съгласно чл. 16 и 22 от *Наредба за приобщаващото образование* за разпознаване на обучителни трудности у децата и учениците.
* Извършване на оценка на риска от обучителни затруднения на децата на 5 и 6 годишна възраст в рамките на установяването на готовността на детето за училище, като се отчита физическото, познавателното, езиковото, социалното и емоционалното му развитие (чл. 10 от *Наредбата за приобщаващо образование*).
* Ранно оценяване от педагогическите специалисти в детската градина на потребностите от подкрепа за личностно развитие на децата от 3 години до 3 години и 6 месеца – извършва се съгласно глава втора, раздел I на *Наредба за приобщаващото образование* (чл. 8 до чл. 11) и включва три аспекта: ранно оценяване (скрининг) на развитието на детето и на риска от обучителни трудности, определяне на необходимостта от допълнителни модули по български език за децата, които не владеят български език и идентифициране на нуждата от оценка на потребностите за допълнителна подкрепа.
* Прецизиране на степента и вида на увреждане на конкретно дете, определяне на достатъчния брой часове за ресурсно подпомагане и на необходимата работа с други специалисти като психолог, логопед, рехабилитатор и др.
  + 1. **Мярка 2** Прилагане в образователните институции на методи и подходи за ефективна работа с децата и учениците с обучителни трудности във формите за **общата подкрепа** за личностно развитие (чл. 20, 23 – 26 от *Наредба за приобщаващото образование*).

Нормативно основание: Мерки от общата подкрепа се прилагат за дете или ученик само в случаите, когато: 1. се установят затруднения в обучението на детето или ученика и/или има рискови фактори в средата, които могат да повлияят на обучението му, но които все още не изискват предоставяне на допълнителна подкрепа за личностно развитие; 2. се установи, че дете или ученик напредва значително по-бързо в обучението и развитието си от децата или учениците на неговата възраст (чл. 23 от *Наредба за приобщаващото образование).*

* Организиране в училищата на допълнителни обучения по учебни предмети, консултации по учебни предмети.
* Организиране в училищата и детските градини на логопедична работа като част от дейностите за целите на превенцията на обучителните затруднения (чл. 21 от *Наредба за приобщаващото образование).*
* Подготовка и осъществяване в единство на целта, средствата и методите на възпитателната работа, като целесъобразно се съчетават масови, групови и индивидуални форми на педагогическо общуване.
* Организиране на учене чрез правене за постигане на социални умения чрез атрактивни за децата и учениците интерактивни подходи и техники.
* провеждане на консултации по учебни предмети и индивидуална работа, организиране и провеждане на занимания по интереси, работа с родители
  + 1. **Мярка 3** Организиране в образователните институции на **допълнителна подкрепа** за личностно развитие на децата и учениците със СОП в съответствие с новата нормативна уредба – *ЗПУО* и *Наредба за приобщаващото образование* – разяснителни дейности, подготовка, прилагане на нормативната уредба, развитие на практиките.

Нормативно основание: Допълнителна подкрепа за личностно развитие се предоставя на деца и ученици със специални образователни потребности, в риск, с изявени дарби и с хронични заболявания – чл. 187, ал. 2 от ЗПУО.

* Създаване в училищата и детските градини на екипи за подкрепа за личностно развитие (ЕПЛР) за всяко конкретно дете и ученик, за което ще се извършва оценка на индивидуалните потребности и ще се предоставя допълнителна подкрепа – чл. 188 и 189 от *ЗПУО*, чл. 132 от *Наредба за приобщаващото образование*.
* Взаимодействие между ЕПЛР в детските градини и училищата с регионалния екип за подкрепа за личностно развитие (РЕПЛР) в РЦПППО, във връзка с одобряването или не на оценките на ЕПЛР или извършване на оценка в образователни институции, които нямат експертен капацитет за създаването на пълни екипи – чл. 190, ал. 3 от *ЗПУО*.
* Разработване на индивидуален учебен план и индивидуални учебни програми за учениците със СОП и изготвяне на седмично разписание, съобразено с психо-физическите особености и индивидуалните потребности на ученика. Учителят/класният ръководител, заедно с екипа за подкрепа за личностно развитие на детето, с детето и с родителите, индивидуализират учебната програма и персонализират начините и формите на обучение. Чрез непрекъсната комуникация обсъждат и споделят напредъка на детето, предизвикателствата в работата си и заедно намират начини за включване в самостоятелна дейност и учене там, където е детето.
* Използване на разнообразни образователни стратегии, методи и техники за преподаване, обучение, възпитание, учене и мотивиране на учениците със СОП. Прилагане на иновативни дидактически упражнения и игри за работа с ученици със СОП.
* Използване на мултисензорни инструкции – презентации на уроци, слухови, визуални и кинетични техники.
* Прилагане на ефективни подходи и педагогически и психологически техники за работа с деца и ученици с разстройства на речта, дефицит на внимание, нарушена концентрация на вниманието и хиперактивност, с аутизъм.
* Поведенчески интервенции за деца с хиперактивно поведение. Системи за поведенческо управление.
* Прилагане на арт-терапия и арт-педагогика за ученици със СОП.
* Осигуряване на необходимите рехабилитации на децата и учениците със СОП – психо-социална, на слуха и говора, зрителна, на комуникативните нарушения, кинезитерапия.
* Осигуряване на възможности за продължаване на обучението след VII клас, вкл. и професионална подготовка за учениците със СОП.
  + 1. **Мярка 4** Дейности в образователните институции и между всички компетентни институции за предотвратяване и адекватна и ефективна реакция при тежки **нарушения на дисциплината и прояви на агресия и тормоз** от и спрямо деца и ученици.

Нормативно основание: Институциите в системата на предучилищното и училищното образование – детските градини, училищата и центровете за подкрепа за личностно развитие, са длъжни да осъществяват дейности по превенция на тормоза и насилието, както и дейности за мотивация и преодоляване на проблемното поведение, които са израз на общата воля и координираните усилия на всички участници в образователния процес – чл. 39 от *Наредба за приобщаващото образование.*

* Изготвяне съвместно с учениците на правила за поведението им в паралелката или групата. Тези правила влизат и в Правилник за дейността на училището, както и в Етичен кодекс.
* Разглеждане на теми от глобалното, гражданското, здравното и интеркултурното образование в часа на класа, в заниманията по интереси и във факултативните часове.
* Дейности за развитие на компетентностите на всички членове на институционалната общност, включително за запознаване с различните форми на насилие и с техники за преодоляването им.
* Училищата и детските градини разработват, според своята специфика, дейности по превенция и интервенция въз основа на *Механизма за противодействие на училищния тормоз между децата и учениците в училище* и на алгоритъма за неговото прилагане, утвърден от министъра на образованието и науката (чл. 40, ал. 3 от *Наредба за приобщаващото образование*).
* Провеждане на превантивни кампании срещу агресията и тормоза в училища и по общини.
* Организиране на спортни събития за утвърждаване на принципите на честната игра и ненасилие.
* Запознаване с и прилагане на нови подходи за справяне с гневните изблици и напрежението, решаване на възникналите проблеми и конфликтните ситуации без провокиране на ново напрежение, проучване и установяване какво се крие зад проблемното поведение на децата.
* Формиране у децата и учениците на умения за общуване чрез използване на игрови методи и техники.
* Формиране на ключови компетентности у децата и учениците за личностно развитие чрез обучение по емоционална и социална компетентност, умения за ефективно управление на емоциите, за саморефлексия и разбиране на другия, развитие на характера и позитивността.
* Прилагане в образователните институции на ефективни форми и методи за комуникация между училището и семейството.
* Използване на методите на арт-терапията за деца и ученици с проблемно поведение и техните родители.
* Въвеждане в образователните институции на използването на посредник при решаване на конфликти в училище като начин за въздействие върху вътрешната мотивация на децата и учениците (чл. 43 от *Наредба за приобщаващото образование*).
* Въвеждане в училищата на практиката на наставничеството (индивидуална подкрепа за ученика от личност, която уважава) като начин за въздействие върху вътрешната мотивация (чл. 46 от *Наредба за приобщаващото образование*).
* Обобщаване и анализ на данни на областно ниво за наложените санкции на учениците по класове и видове санкции за учебна година.
* Повишаване на информираността на родителите относно изискванията на *Наредбата за приобщаващото образование* за отсъствията на учениците от учебни занятия и ролята на родителите в процедурите по налагане на санкции.
* Подобряване на институционалния капацитет за проверки по жалби и сигнали, свързани с агресия и посегателство на и между деца и ученици.
* Използване на възможностите на програмите на детските градини и училищата по гражданско, здравно, екологично и интеркултурно образование да определят и утвърждават спазването на споделени правила, процедури, традиции и колективни ценности (чл. 16, ал. 1 от *Наредба № 13 за гражданското, здравното, екологичното и интеркултурното образование*).
* Реализиране на форми на посредничество, решаване на конфликти, превенция на агресията.
  + 1. **Мярка 5**  Осигуряване на възможности за разнообразна **личностна изява** на всички деца и ученици като средство за утвърждаване на позитивна самооценка и мотивиране.
* Организиране на училищно, общинско или спортно ниво на спортни празници, вкл. и съвместно с деца и ученици със СОП.
* Организиране на игри на открито за деца, вкл. и деца със СОП.
* Организиране на кулинарни празници и състезания – на класно, училищно или общинско ниво.
* Организиране на културни събития в общините с участието на деца и ученици, които да представят своите таланти.
* Организиране на публични изяви на групите за извънкласни дейности по проекта BG05M2ОP001-2.004 – 0004 – Твоят час – фаза 1.
  + 1. **Мярка 6** Дейности на образователните институции и общините за **подкрепа на дарбите и талантите** на децата и учениците. Прилагане на **системи за поощрения и награждаване** на децата и учениците на училищно, общинско и областно ниво.
  + Осигуряване на допълнителна подкрепа за личностно развитие на деца и ученици с изявени дарби, съобразно чл. 130 от *Наредба за приобщаващото образование* –

1. осигуряване на възможности за работа с дете или ученик с изявени дарби по конкретен случай и за допълнителна индивидуална работа за развитие и надграждане на изявените дарби;

2. осигуряване на възможности за ползване на подходяща физическа среда, обзавеждане, оборудване, материали и консумативи;

3. осигуряване на възможности за участие в различни национални и международни изяви – състезания, конкурси, олимпиади, фестивали, концерти, спектакли, изложби и други;

4. осигуряване на възможности за включване в програми и проекти.

* + Подкрепа за талантливи деца чрез Програма на мерките за закрила на деца с изявени дарби.
  + Учредяване на морални и материални награди за децата и учениците на училищно и общинско ниво при:

1. постигнати изключителни успехи в учебната дейност и за върхови постижения и класиране на призови места при реализирането на изследователски проекти в конкретни предметни области, на творчески проекти или на проекти, свързани с иновации в образованието;

2. класиране на призови места и получаване на отличия за значими постижения в национални и международни състезания, олимпиади, конкурси, фестивали и други форуми за изява на способностите в областта на науките, технологиите, изкуствата и спорта;

3.прояви на гражданска доблест и участие в доброволчески или благотворителни инициативи или при участие в дейности и значими прояви за приобщаване на децата и учениците към непреходните национално значими идеали и ценности, както и за утвърждаване на европейските ценности и сближаването на европейските народи (чл. 64 и 65 от *Наредба за приобщаващото образование*).

* + Използване в педагогическото общуване на положително вербално поощрение за успехи и/или за подходящо поведение, както и искрени похвали, които са специфични за показаното поведение.
  + Развитие на уменията на педагогическите специалисти да прилагат техники за даване на позитивна обратна връзка към децата и учениците.
    1. **Мярка 7**  Дейностите по кариерно ориентиране и консултиране като част от общата подкрепа за личностно развитие.
* Дейности по професионално ориентиране в училищата чрез игри, директно наблюдение и пряк контакт с хора от различни професии.
* Организиране на „Ден на кариерното ориентиране“.
* Провеждане на седмица на професиите (напр. открита сцена, където ученици от различни професии да предложат различни дейности по изучаваните професии).
* Организиране на кръгли маси и работни срещи с работодатели, партньори, ученици, родители, Училищно настоятелство, Обществен съвет – на училищно, общинско ниво.
* Представяне пред учениците със СОП и техните родители на възможностите, които училищата предлагат за тяхното професионално образование.
* Организиране на дискусии с родителите и подлежащите на задължително образование с цел продължаване на образованието им в средни училища;
  + 1. **Мярка 8** Предотвратяване на напускането на училище и ефективно включване на отпаднали ученици обратно в образователната система.
* Прилагане на нормативната уредба за оценяване на индивидуалните потребности от допълнителна подкрепа на деца в риск, като се извършва оценка на рисковите фактори и за развитието и защитните фактори в ситуацията на детето или ученика и неговата среда, и се създава план за краткосрочна допълнителна подкрепа (чл. 78 от *Наредба за приобщаващото образование*).
* Проучване на необхванатите в училище ученици от социално слаби и ромски семейства.
* Подобряване на обмена на данни и координацията и сътрудничеството между институциите по конкретни случаи на напускане на образователната система, и по обхвата на учениците, подлежащи на задължително обучение.
* Благотворителни акции за ученици в социален риск от изключване, вкл. и благотворителни и доброволчески дейности от ученици.
* Разширяване на обхвата и ефективността на целодневната организация на учебния ден.
* Мерки за подкрепа на детето и ученика в прехода към училище и между образователните етапи и степени (чл. 131 от *Наредба за приобщаващото образование*).
* Кампания против ранните бракове в ромските общности.
  + 1. **Мярка 9** Познаване от страна на общината и образователните институции и използване на възможностите на *Наредба № 13 за гражданското, здравното, екологичното и интеркултурното образование*.
* Разширяване на възможностите за включване на децата и младите хора във форми за съвременно здравно образование, с цел изграждане на знания, умения и нагласи, необходими през целия живот – въвеждане на учебен предмет, свързан с промоция на здравето при заявено желание и подадено заявление от страна на родителите.
* Разширяване на въвеждането на гражданско, здравно, екологично и интеркултурно образование във всички части на учебния план и начини и форми посочени в глава трета на *Наредба 13*, вкл. и в предучилищното образование.
* Свързване на програмите на училищата и детските градини по гражданско, здравно, екологично и интеркултурно образование по чл. 15, ал. 4 от *Наредба 13* с целите и ценностите на приобщаващото образование като:
* гарантиране на правото на всяко дете и ученик на достъп до детска градина или училище, най-близо до неговото местоживеене, и на правото му на качествено образование;
* прилагане на диференцирани педагогически подходи в съответствие с интересите и стимулиращи мотивацията на детето и на ученика, съобразени с възрастовите и социалните промени в живота му и адаптирани към способността му да прилага усвоените компетентности на практика;
* равнопоставеност и недопускане на дискриминация при провеждане на предучилищното и училищното образование, гаранции за които са създадените условия за обучение на всички деца и ученици заедно, независимо от трудностите и различията, които може да възникнат при ученето и научаването и при участието им в дейността на детската градина или училището;
* намаляване на влиянието на социалните неравенства върху ученето и върху

участието на децата и учениците в дейността на детската градина или училището;

* нетърпимост към дискриминиращите нагласи и поведение и подготовка на децата и учениците за живот в приобщаващо общество.
  1. **По оперативна цел 2** – Осигуряване на **качество на човешките ресурси** за ефективно посрещане на разнообразието от потребности на всички деца и ученици.
     1. **Мярка 1** Осигуряване на специалисти в училищата и детските градини и в общинските институции за предоставянето на обща и допълнителна подкрепа за личностно развитие.
  + Разширяване на психологическото обслужване на потребностите на децата и учениците и на обхвата на училища и детски градини, в които с децата и учениците работят педагогически съветници и психолози в изпълнение на чл. 4, ал. 4 от *Наредба за приобщаващото образование* и чл. 11 и 12 от *Наредба № 12 за професионалното развитие на учителите, директорите и другите педагогически специалисти*.
  + Осигуряване на необходимия брой логопедии рехабилитатори на слуха и говора в изпълнение на чл. 4, ал.4 от *Наредба за приобщаващото образование* и чл. 13 и 14 от *Наредба № 12 за професионалното развитие на учителите, директорите и другите педагогически специалисти*.
  + Взаимодействие между образователните институции за съвместно ангажиране на специалисти.
  + Осигуряване на ресурсни учители за краткосрочна и дългосрочно допълнителна подкрепа на децата и учениците със специални образователни потребности по начините, определени от нормативната уредба – назначени в училището и в детската градина, от РЦПППО съобразно чл. 283, ал. 3 до 7 от *ЗПУО,* чл. 72, 124 и 129 от *Наредба за приобщаващото образование.*
  + Развитие на практиката за назначаване на помощник на учителя при повече от три деца или ученици в групата/паралелката (чл. 114 от *Наредба за приобщаващото образование).*
  + Използване на професионалните компетенции на специалистите, работещи в социалните услуги делегирани от държавата дейности (в подкрепа на децата със СОП и с рисково поведение.
    1. **Мярка 2** Повишаване квалификацията на педагогическите специалисти за придобиване и усъвършенстване на компетентностите, за идентифициране на потребностите и предоставяне на обща и допълнителна подкрепа.
* Провеждане на обучения на училищно, общинско и на областно ниво (от РУО) за учители, педагогически съветници и други специалисти, работещи с деца и ученици, по теми, свързани с приобщаващото образование.
* Осигуряване на обучителни възможности за членовете на ЕПЛР в училищата и детските градини да прилагат нормативно предписаните методики на оценяване и дейности по оценка на индивидуалните потребности на детето и ученика (чл. 74, т. 1 от *Наредба за приобщаващото образование*).
* Участие в регионални и национални обучения на педагогически специалисти, извън ЕПЛР, за разпознаване на потребността от обща или допълнителна подкрепа и за ефективна екипна работа за предоставянето на личностно подкрепа.
* Обучение на класни ръководители за ефективно изпълнение на специфичните допълнителни професионални задължения.
* Предоставяне на институциите и на педагогическите специалисти на информация за квалификационни възможности.
* Включване на квалификационен компонент, където това е възможно, в проекти на училищно, общинско и областно ниво.

*Примерни теми:*

* *Конфликтите в училищната среда – произход, характеристики, пътища и начини за решаване. Методи и подходи за решаване на конфликтни ситуации в училище.*
* *Техники за овладяване и контрол на професионалния стрес. Модели и стратегии за справяне.*
* *Техники и подходи за работа с ученици с различна степен на обучаемост.*
* *Управление на дисциплината в класната стая. Психология на взаимоотношенията „учител – ученици“.*
* *Ефективни техники за комуникация и работа с родителите.*
* *Съвременен модел на учебно занятие. Планиране в педагогическата дейност – между „рутината“ и новите предизвикателства.*
* *Модели за организиране на учебния час за ефективно включване на учениците със СОП в учебния процес.*
* *Организация на обучението в клас с деца с обучителни трудности и проблеми в поведението.*
* *Постигане на интеркултурна етика и ефективна комуникация чрез прилагане на интерактивни методи.*
* *Индивидуалният подход в обучението.*
* *Техники за стимулиране на логическото мислене, въображението и паметта у ученици с различна степен на обучаемост.*
* *Създаване на инструментариум за проучване на нагласите, интересите и потребностите на учениците.*
* *Педагогически техники и подходи в приобщаващия процес за деца със СОП. Организация*

*на педагогическата среда за детето със СОП в условията на съвременното училище.*

* *Децата с дефицит на внимание и хиперактивност – ефективни подходи при обучителния процес, препоръки и добри практики.*
* *Техники за стимулиране на познавателната дейност и обогатяване на езика.*
* *Ефективни методи и добри практики при работа с аутисти.*
* *Специфични техники за справяне с неприемливо поведение на ученици в училище.*
  + 1. **Мярка 3** Осигуряване на методическа подкрепа на екипите за подкрепа за личностно развитие в училищата и детските градини, както и на координиращите екипи в училищата и детските градини по чл. 7 от *Наредбата за приобщаващото образование.*
* Предоставяне на рамка за оценка на индивидуалните потребности от допълнителна подкрепа за личностно развитие на дете/ученик.
* Подкрепа на учителите за диференцирането на подходи за обучение, които дават различни възможности за групиране на потребностите на учениците и насочване на общата и допълнителната подкрепав най-голямо съответствие с тях.
* Обучение на педагогическите специалисти в детските градини за извършване на ранно оценяване (скрининг) на развитието на детето и на риска от обучителни затруднения по чл. 8, ал. 3, т. 1 от *Наредбата за приобщаващо образование*. Наблюдение и методическа подкрепа от страна на РЦПППО на ранното оценяване (нормативно основание – чл. 11 от *Наредбата за приобщаващо образование).*
* Консултиране по конкретни казуси.
  + 1. **Мярка 4** Сътрудничество между педагогическите специалисти и обмен на добри практики.
* Организиране на форуми за споделяне на опит и добри практики от педагогическите специалисти – на училищно, общинско и областно ниво.
* Провеждане на кръгла маса с преподавателите по БЕЛ на тема „*Обучението по български език* *в контекста на езиковата ситуация в община Кайнарджа“.*
  1. **По оперативна цел 3**: Организационно развитие на **институциите** в системата на предучилищното и училищно образование за ефективно интегриране на целите, принципите, подходите и процедурите на новата нормативна уредба за приобщаващо образование.
     1. **Мярка 1** Развитие на капацитета на училищата и детските градини за успешно прилагане на новата нормативна уредба.
* В изпълнение на чл. 6 от *Наредба за приобщаващото образование* детските градини и училищата включват в годишните си планове дейности, срокове и отговорници за предоставяне на подкрепа за личностно развитие и изготвят обобщен доклад за състоянието на процеса на приобщаващото образование (чл. 7, ал. 4, т. 15 от *Наредба за приобщаващото образование)*.
* В изпълнение на чл. 7 от *Наредба за приобщаващото образование* директорите на детските градини и училищата определят координиращ екип в институцията в началото на всяка учебна година. Ролята на координиращият екип е да организира и координира процеса на осигуряване на общата и допълнителната подкрепа за личностно развитие на децата и дейността на екипите за подкрепа за личностно развитие.
  + 1. **Мярка 2** Укрепване на новите функции и взаимоотношения с останалите институции на преобразувания **Регионален център за подкрепа на процеса на приобщаващото образование** съгласно § 21 от Преходните и Заключителни разпоредби на *ЗПУО* – информиране на образователните институции за случаите, които изискват контакти и взаимодействие с РЦПППО, предоставяне на модели на документация, ефективна обратна връзка от страна на РЦПППО, събиране от РЦПППО на нормативно определената информацията (чл. 147, ал. 2 от *Наредба за приобщаващото образование*).
  1. **По оперативна цел 4**: Подобряване на **материалните условия и достъпност на средата** за обучение на деца и ученици със специални образователни потребности в институциите в системата на предучилищното и училищно образование.
     1. **Мярка 1** Подобряване на **достъпността на архитектурната среда** в образователните институции като част от осигуряването на подкрепяща среда.

Нормативно основание: чл. 106 от *Наредба за приобщаващото образование*:

ал.1Достъпна архитектурна среда се осигурява най-малко чрез: *1.* входни и комуникационни пространства; *2.* помещения и пространства за общо ползване; *3.* санитарно-хигиенни и спомагателни помещения.

ал. 2Достъпната архитектурна среда в институциите в системата на предучилищното и училищното образование се осигурява чрез съобразяване на елементите на сградите и съоръженията със специфичните изисквания за различните видове увреждания – придвижване на дълги разстояния, по наклонени повърхности, с технически помощни средства, с водач, качване и слизане по стълби, натискане на бутони и хващане, обсег на достъпност, височина на погледа, както и със средствата за сигнализация и информация.

ал. 3Общодостъпните помещения в сградите се свързват чрез достъпен маршрут.

* Изграждане на съоръжения за достъпност на входовете на училищата и детските градини – рамки, асансьори и пр.;
* Изграждане и адаптиране на детски площадки и съоръжения за игра в училищата и детските градини за деца с увреждания;
* Изграждане на адаптирани санитарни възли в детските градини, училищата и обслужващите звена за децата със специални образователни потребности;
  + 1. **Мярка 2** Подобряване на **достъпната физическа среда** в образователните институции като начин за предоставяне на равен достъп до образование на децата и учениците, чрез изпълнение на нормативно определените елементи на физическата достъпност.

Нормативно основание: чл. 105 от *Наредба за приобщаващото образование*:

ал. 1Достъпната физическа среда включва осигуряване на подходящи условия, използване и прилагане на иновативни подходи и съвременни технологии за архитектурна и физическа достъпност, които в най-голяма степен да отговорят на потребностите на децата и учениците.

ал. 2Достъпната физическа среда съчетава универсалния със специализирания дизайн и има следните основни характеристики: *1.* логичност – лесно откриване на архитектурните елементи в сградата; *2.* видимост – висока контрастност на съществените елементи в сградата и нейните помещения; *3.* подходящо осветление.

ал. 3Достъпът на физическата среда е: *1.* визуален – контраст и цветове, осветление и визуална маркировка; *2.* тактилен – водещи парапети, предпазни решетки, тактилни символи; *3.* вертикален – преодоляване на стълби, рампи, специални асансьори; *4.* хоризонтален – включва изисквания към врати, фоайета, коридори, водещи линии, санитарни помещения и др.

* + 1. **Мярка 3** Подобряване на **специализираната подкрепяща среда** в образователните институции, съобразно нормативните изисквания (чл. 106, ал. 4 от *Наредба за приобщаващото образование)*:
* Създаване и оборудване на кабинет за ресурсно подпомагане във всяко училище и детска градина, в които има деца със СОП и периодично обновяване на ресурсните кабинети с дидактични материали;
* Обзавеждане на помещенията така, че да дават възможност да се устроят учебни места за ученици в инвалидни колички, както и учебни места за ученици с увреден слух, с достатъчна осветеност, която да позволява детето или ученикът свободно да отчита по устните на учителя;
* Осигуряване на подходящи помещения за кабинети за рехабилитация на слуха и говора, за логопедични кабинети, за ресурсни кабинети и специализирани кабинети;
* Осигуряване на достъп за обслужване на деца и ученици с увреждания в останалите помещения (библиотеки, административни кабинети и други);
* Организиране при необходимост на работни и игрови кътове за индивидуална работа или за работа на пода, както и кътове за почивка в класната стая или в стаята на групата, където заниманията и почивките се осигуряват с подкрепата на ресурсен учител или на помощник на учителя в помощ на децата и учениците със сензорно- интегративна дисфункция, комуникативни нарушения, разстройство от аутистичния спектър или други състояния, изискващи такава организация на пространството в класната стая в училището или в стаята на групата в детската градина.
* Реализиране на проекти по Националните програми на МОН, насочени към осигуряване на съвременна образователна среда, достъпност и сигурност на средата;
  + 1. **Мярка 4** Осигуряване на специализиран транспорт от дома на детето с увреждане до съответната детска градина, училище или ЦПЛР. Подкрепа и наблюдение на изпълнението на задълженията на общините за осигуряването на специализиран транспорт за децата с увреждания.
    2. **Мярка 5** Организиране на необходимите разумни улеснения за участие на

учениците със СОП в национални външни оценявания и държавни зрелостни изпити (чл. 109 от *Наредба за приобщаващото образование*).

* 1. **По оперативна цел 5:** Подобряване на **взаимодействието** между участниците в образователния процес (деца и ученици, педагогически специалисти и родители) и между институциите за осигуряване на най-добрия интерес на детето и ученика.
     1. **Мярка 1** Създаване на работещи практики за изпълнение на нормативните изисквания за уведомяване на отделите за закрила на детето от страна на училищата и детските градини:
* *Наредба за приобщаващото образование***,**чл. 48, ал. 3– При отказ от страна на родителя, представителя на детето или лицето, което полага грижи за детето, да изрази съгласие за дейностите по чл. 41, т. 2, 5 и 7 (използването на посредник, включване в група за социални умения, наставничество), да окаже съдействие или да подпомогне реализирането на дейностите по чл. 41, директорът на институцията писмено уведомява отдела за закрила на детето по местоживеенето на детето или ученика.
* *Наредба за приобщаващото образование,* чл. 58**,** ал. 2 – Директорът на училището задължително писмено уведомява родителя, представителя на детето

или лицето, което полага грижи за детето, за откриването на процедура по налагане на санкция, а в случаите на налагане на санкция „предупреждение за преместване в друго училище“, „преместване в друго училище“ или „преместване от дневна форма в самостоятелна форма на обучение“ – и съответните териториални структури за закрила на детето.

* *Наредба за приобщаващото образование***,** чл. 60, ал. 1– Когато педагогическият съвет е идентифицирал за ученика риск от отпадане от училище, преди налагане на санкцията „предупреждение за преместване в друго училище“, „преместване в друго училище“ или „преместване от дневна форма в самостоятелна форма на обучение“ или на мярката по чл. 49, ал. 3, директорът уведомява отдел „Закрила на детето“ в дирекция „Социално подпомагане“ по местоживеенето на ученика, за присъствие на негов представител на изслушването с оглед защита на правата и интересите на ученика.
* *Наредба за приобщаващото образование,* чл. 72, ал. 2 – В случаите на несъгласие на родителя, представителя на детето или лицето, което полага грижи за детето, с предложената допълнителна подкрепа за личностно развитие на детето или ученика, независимо че въз основа на оценката на индивидуалните потребности

по ал. 1 е установена такава необходимост, и за предотвратяване на риска от отпадане от училище, директорът на детската градина или училището писмено уведомява съответния отдел за закрила на детето с цел осигуряване на най-добрия интерес на детето или ученика.

* + 1. **Мярка 2**  Развитие на ефективни форми за работа с родителите на деца и ученици с обучителни трудности и със специални образователни потребности.
* Осигуряване на подкрепяща среда за семействата и близките на децата със СОП – консултиране с психолози, логопеди, социални работници, тренинги и др.;
  + Организиране срещи на родители със сходни проблеми за обмяна на опит и полезна информация;
* Привличане и използване ресурса на родителите за обогатяване на възможностите за въздействие, социализация и развитие – включване в екипи, извънкласни форми и групи, интелектуален, финансов, емоционален ресурс и т.н.
  + Прилагане на разнообразни и ефективни подходи за информиране на родителите за възможностите за обща подкрепа за личностно развитие и тяхната роля в процеса.
  + Провеждане на срещи с родителите/настойниците на децата и учениците с екипа за подкрепа за личностно развитие, с оглед предоставяне на актуална информация за състоянието на ученика, включително актуални медицински документи при наличие на такива, както и други документи с цел извършване на обективна оценка на образователните потребности от екипа от специалисти.
  + Развитие на практиката за назначаване насоциален работник в училищата и детските градини, който да изпълнява функцията на медиатор между семейството, обкръжението на детето/ученика и образователната институция (чл. 115 от *Наредба за приобщаващото образование).*
  + Информиране на родителите за възможностите за продължаване на образованието или за придобиване на професионална квалификация на учениците със СОП след VII и X клас и съвместен избор на най- благоприятна възможност за образование.
  + Определяне на ден в месеца за организиране на „Отворени врати в ДГ/училище“ за посещение на родители;
* Повишаване информираността на родителите относно затрудненията в образователния процес на техните деца и възможностите за преододляването им (консултации, допълнително обучение, форми за извънкласни и извънучилищни дейности).
* Работа с родителите и настойниците, които възпрепятстват децата редовно да посещават училище. Създаване на „Училище за родители“ (в учебните заведения и/или на общинско ниво).
* Осигуряване на адекватна и достатъчна информация за родителите за процеса на приобщаващото образование на институционалните сайтове.
  + 1. **Мярка 3** Работа с родителите на деца и ученици с изявени дарби:
    - Консултиране на родителите на деца с изявени дарби и насочване към специалисти за развитие на детето;
    - Разяснителни и информационни кампании за предлаганите услуги за деца с изявени дарби, специалисти в различните сфери на развитие и общински програми и мерки за стимулиране на деца с изявени дарби;
    - Популяризиране на дарители, кампании и юридически лица, подкрепящи даровити и талантливи деца.
    1. **Мярка 4**  Подобряване на координацията и сътрудничеството между институции по отношение на работата с децата в риск и деца, жертви на насилие:
  + Прилагане на *Координационния механизъм за взаимодействие при работа в случаи на деца, жертви на насилие или в риск от насилие и за взаимодействие при кризисна интервенция***;**
  + Прилагане на*Механизма за противодействие на училищния тормоз между децата и учениците в училище,*  утвърден със заповед № РД09-1871/18.12.2015 г. на министъра на образованието и науката.
  + Съвместни дейности на институциите в системата на предучилищното и училищното образование с ОЗД и Местната комисия за борба с противообществените прояви на малолетни и непълнолетни (МКБППМН) в подкрепа на деца с рисково поведение и жертви на насилие (периодични срещи, планове за действие, годишни анализи).
  + Провеждане на срещи-разговори в училищата, с участието на ученици и представители на МВР, ОЗД, МКБППМН;
  + Образователни програми и кампании в училище и/или в рамките на ЦОП и/или МКБППМН за превенция на рисково поведение (агресия; насилие; отклоняващо се и рисково поведение на деца и ученици);
  + Провеждане на кампании срещу зависимостите (конкурси за написване на есета, рисунки и др. по повод: 31 май – световен ден без тютюнев дим; 26 юни – Международен ден за борба със злоупотребата и нелегалния трафик на наркотици; 18 октомври – Европейският ден за борба с трафика на хора; 1 декември – световен ден за борба със СПИН и др., разработка и разпространение на информационни материали под формата на флаери, дипляни и др.)
  + Организиране на хепънинги.
    1. **Мярка 5**  Взаимодействия между участниците в образованието и институциите по отношение на отпадането от училище. Обединяване на усилията за връщане в образованието на отпаднали ученици:
* Ангажиране с конкретни мерки на обществените съвети, ученическите съвети, ученици и родители-доброволци в дейности, насочени към приобщаването на ученици в риск, ученици в неравностойно положение и подпомагането им да намерят и заемат своето място в училищния живот и в обществото.
* Провеждане на тематични игри и беседи от ученици в горен курс на ученици в начален и среден курс.
* Използване на пълния потенциал на наставничеството за работа с ученици, застрашени от отпадане от образователната система;
* Развитие на целодневна организация на учебния процес, като инструмент за превенция на отпадане от училище, за осигуряване на специализирана помощ при подготовката, за развиване на таланти и удовлетворяване на потребности и интереси;
* Сътрудничество с библиотеките, мерки за повишаване на грамотността в полза на предотвратяване на обучителните трудности и отпадане;
* Училищното ръководство да съдейства на учениците от училищния парламент да получават подкрепа и от органите на местно самоуправление при техни инициативи, свързани с живота на общността;
  1. **По оперативна цел 6**: Сътрудничество с гражданското общество и подобряване на **обществената информираност и чувствителност** относно целите и принципите на приобщаващото образование.
     1. **Мярка 1** Дейности, насочени към местната общественост, за преодоляване на непознаването и предразсъдъците, за повишаване на информираността и чувствителността към децата и учениците със специални образователни потребности:
  + Провеждане на разяснителни кампании, чрез които да се даде яснота за начина, по който протича процеса на приобщаване, неговият смисъл и ефект за всички деца. В основата на кампаниите да стои идеята, че всяко дете със специални нужди има реалните възможности да води един пълноценен и сравнително независим живот, стига да бъде подкрепено своевременно и да му бъде предоставена тази възможност.
  + Организиране на срещи с родителите в детските градини и училищата на територията на общината. Целта на срещите е родителите на деца без специални образователни потребности да разберат, че децата с увреждания не представляват опасност за останалите деца и ученици, че всички деца могат да учат и че няма „необучаеми” деца.
  + Работа с родителските общности за преодоляване на негативни стереотипи и

дискриминационни нагласи спрямо различните етноси и децата с увреждания.

* + Промяна на нагласите в училищата и детските градини, в които да възприемат индивидуалните различия между децата като източник на богатство и разнообразие, а не като проблем.
  + Организиране на благотворителни акции в подкрепа на децата в неравностойно положение.
    1. **Мярка** **2** Дейности за осигуряване на достъп до информация за правата и задълженията на децата и учениците, за предлаганите дейности и програми за обучение в институциите в системата на предучилищното и училищното образование и представянето им в достъпен формат като част от условията за равен достъп до образование (чл. 104 и 107, т. 2 от *Наредба за приобщаващото образование)*.
* Организиране на кампании за информиране на семействата на деца с увреждания за правата, задължения и възможностите за ранно включване на децата в образователната система.
* Информационни материали и кампании за разясняване на възможностите на разнообразните форми на обучение.
* Подобряване на информираността на семействата относно организацията и необходимите документи за образованието на децата при напускане на страната и завръщане от чужбина.
  + 1. **Мярка 3** Сътрудничество и изграждане на устойчиви партньорства с граждански организации в различни аспекти като квалификация на педагогическите специалисти, осигуряване на специалисти, проучвания, кампания, партньорски проекти.

1. **ИНДИКАТОРИ ЗА ПОСТИГАНЕ НА ЦЕЛИТЕ НА СТРАТЕГИЯТА**

Постигането на оперативните цели на областната стратегия ще се следи чрез няколко основни индикатора, свързани с основни аспекти от цялостната промяна.

* 1. Нововъзникнали институции – Центрове за подкрепа за личностно развитие;
  2. Преобразувани институции;
  3. Брой детски градини и училища, които самостоятелно организират и обезпечават ресурсното подпомагане на децата и учениците по чл. 283, ал. 4 от *ЗПУО*, брой деца/ученици със СОП в тях и процент спрямо общия брой деца и ученици със СОП;
  4. Брой педагогически специалисти, участвали в краткосрочни обучения за развитие на професионалните компетентности за предоставяне на обща и допълнителна подкрепа за личностно развитие;
  5. Брой институции със значително подобрение на материалната база – нови елементи на достъпна архитектурна среда, разкрит кабинет;
  6. Брой детски градини и училища, в които работят педагогически съветници и психолози.

По решение на екипа за отчитане на стратегията може да се проведе и анкетно проучване за оценка на постигнатите резултати от прилагане на Стратегията.

1. **ВРЪЗКА С ДРУГИ СТРАТЕГИИ**

Целите и дейностите на настоящата стратегия са свързани и допринасят за постигането на целите на следните национални стратегически документи:

* **Стратегията за намаляване дела на преждевременно напусналите образователната система (2013 – 2020)**
* **Стратегия за образователна интеграция на деца и ученици от етнически малцинства (2015 – 2020)**
* **Стратегията за насърчаване и повишаване на грамотността (2014 –2020)**
* [**Национална стратегия за детето (2008 – 2018)**](http://sacp.government.bg/media/filer_public/2015/11/26/natsionalna-strategia-za-deteto-2008-2018.pdf)
* **Национална програма за закрила на детето (2016 – 2017 – 2018)**

**8. КООРДИНИРАНЕ НА ИЗПЪЛНЕНИЕТО НА СТРАТЕГИЯТА**

Общинската стратегия се изпълнява на общинско ниво от институциите, работещи на общинско ниво. Общините отговарят за цялостното изпълнение на общинската стратегия на собствената си територия и приноса към изпълнението на областната стратегия. Целите се постигат с общите усилия на всички заинтересовани от процеса страни, в съответствие с компетенциите им и планираните цели и дейности.

За изпълнение на общинската стратегия, ежегодно **до 30 април,** общинският съвет, по предложение на кмета и след съгласуване с Регионалното управление на образованието, приема **годишен план** за изпълнение на дейностите за подкрепа на личностно развитие. Общинските стратегии и съгласуваните и приети годишни общински планове се изпращат на областния управител **до 15 май.**

Изпълнението на годишните общински планове се координира и отчита на общинско ниво по ред, определен от кметовете на общините и в сроковете, посочени в чл. 197, ал. 3 от *ЗПУО*. Изпълнението на общинските планове се отчита и на областно ниво – **до 01 март на следващата година** всяка община трябва да представи в областна администрация Силистра отчет за изпълнението на дейностите по общинския годишен план.